Document ID: 31996R1481

KOMISIJOS REGLAMENTAS (EB) Nr. 1481/96
1996 m. liepos 26 d.
iš dalies keičiantis Reglamentą (EB) Nr. 2921/95, nustatantį išsamias kompensavimo už tam tikrų žemės ūkio perskaičiavimo kursų sumažinimą taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 18 d. Tarybos reglamentą (EB) Nr. 2990/95, reglamentuojantį kompensavimą už ženklų žemės ūkio perskaičiavimo kursų sumažinimą iki 1996 m. liepos 1 d.(1), su paskutiniais pakeitimais, padarytais Reglamentu (EB) Nr. 1451/96(2), ypač į jo 2 straipsnio 4 dalį,
kadangi terminų, nustatytų Komisijos reglamente (EB) Nr. 2921/95(3) su pakeitimais, padarytais Reglamentu (EB) Nr. 459/96(4), atveju reikia atsižvelgti į Reglamento (EB) Nr. 2990/95 galiojimo pratęsimą po 1996 m. birželio 30 d. datos; kadangi atliekamos operacijos, kuri taikoma perskaičiavimo kursui, skirtam paramos dydžiui, kurios minimos Reglamento (EB) Nr. 2921/95 2 straipsnio 2 dalyje ir nustatomos minėtos operacijos ekonominio tikslo pagrindu, todėl būtina pakoreguoti siekiant atsižvelgti į kelių ženklių valiutos žemės ūkio perskaičiavimo kursų sumažinimų atvejus;
kadangi šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2921/95 iš dalies pakeičiamas taip:
1. 2 straipsnio 2 dalis pakeičiama taip:
"2. Reglamento (EB) Nr. 1527/95 2 straipsnio 2 dalyje ir Reglamente (EB) Nr. 2990/95 nustatytos sumos ekiu keičiamos į nacionalinę valiutą taikant žemės ūkio perskaičiavimo kursą, galiojantį iš karto prieš ženklų sumažinimą, dėl kurio nustatoma minėta suma."
2. 3 straipsnio 1 dalies antroji įtrauka pakeičiama taip:
"- 1996 m. sausio 1 d., jeigu parama suteikta remiantis Reglamentu (EB) Nr. 2990/95, ženkliems žemės ūkio perskaičiavimo kursų sumažinimams iki 1996 m. birželio 30 d.,
- 1996 m. liepos 1 d. kitokiai paramai, suteiktai remiantis Reglamentu (EB) Nr. 2990/95."
3. Prie 5 straipsnio 1 dalies pridedama tokia pastraipa:
"Ženkliems žemės ūkio perskaičiavimo kursų sumažinimams po 1996 m. birželio 30 d. - prašymai suteikti paramą turi būti pateikti iki 1997 m. birželio 30 d."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. liepos 26 d.

Labels: 19
5
6